Document ID: /roh_data/filtered/fineweb-2-filterrobots_roh.jsonl.gz/27603

Per pudair utilisar ils dus edifizis saja necessaria ina renovaziun cumplessiva, scriva la regenza grischuna. Tranter auter duajan ils tetgs ed ils indrizs sanitars vegnir sanads e las cuschinas vegnir remplazzadas. La Fundaziun vegn purtada da la vischnanca da S-chanf, da la Fundaziun lavuratori da scolaziun guaud da muntogna, da la citad da Thun, da la Scola auta bernaisa per l’economia forestala e da la plaiv evangelica da l’Engiadin’Ota.
Rinforzar collavuraziun cun lavuratori regiunal forestal
La scola auta bernaisa dovra ils edifizis mintgamai dal matg fin il november per porscher plaz a lur students e collavuraturs. La Fundaziun lavuratori da scolaziun guaud da muntogna vul engrondir ses center regiunal en quest lieu ed intensivar la collavuraziun cun ulteriuras instituziuns da perscrutaziun e cun ils lavuratoris regiunals dal forestalas.
RR novitads 09:00